Document ID: 31998D0582

ΑΠΟΦΑΣΗ ΤΟΥ ΣΥΜΒΟΥΛΙΟΥ της 6ης Οκτωβρίου 1998 για τροποποίηση της απόφασης 97/80/ΕΚ της Επιτροπής σχετικά με διατάξεις εφαρμογής της οδηγίας 96/16/ΕΚ του Συμβουλίου σχετικά με τις στατιστικές έρευνες που πρέπει να διενεργούνται στον τομέα του γάλακτος και των γαλακτοκομικών προϊόντων (98/582/ΕΚ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 96/16/ΕΚ του Συμβουλίου, της 19ης Μαρτίου 1996, σχετικά με τις στατιστικές έρευνες που πρέπει να διενεργούνται στον τομέα του γάλακτος και των γαλακτοκομικών προϊόντων (1), και ιδίως το άρθρο 3 παράγραφος 2 και το άρθρο 6 παράγραφος 1,
την πρόταση της Επιτροπής,
Εκτιμώντας:
ότι ο κανονισμός (ΕΟΚ) αριθ. 804/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (2), προβλέπει όρους που εφαρμόζονται στο βούτυρο που αποτελεί αντικείμενο του καθεστώτος κρατικής παρέμβασης καθώς και το βούτυρο που είναι επιλέξιμο για ενισχύσεις της ιδιωτικής αποθήκευσης 7 ότι το βούτυρο που δέχεται κρατική παρέμβαση πρέπει να παράγεται άμεσα και αποκλειστικά από παστεριωμένη κρέμα γάλακτος 7 ότι ο όρος αυτός δεν ισχύει για το βούτυρο που αποτελεί αντικείμενο ιδιωτικής αποθήκευσης 7 ότι για ορισμένα μέτρα που προβλέπουν ενισχύσεις για την πώληση του βουτύρου στην κοινοτική αγορά και ιδιαίτερα το καθεστώς που προβλέπεται από τον κανονισμό (ΕΚ) αριθ. 2571/97 της Επιτροπής (3), το βούτυρο πρέπει να παρασκευάζεται άμεσα και αποκλειστικά από παστεριωμένη κρέμα γάλακτος για να είναι επιλέξιμο 7
ότι λόγω των μεγάλων ποσοτήτων βουτύρου που δέχονται επιδοτήσεις σε σχέση με τη συνολική παραγωγή, υπάρχει ανάγκη καθορισμού μιας στατιστικής βάσης κατάλληλης για την παρακολούθηση των διαφορετικών ειδών βουτύρου η οποία θα λαμβάνει υπόψη την προαναφερθείσα διαφοροποίηση 7
ότι, για να εξασφαλιστεί η καλή διαχείριση της κοινής γεωργικής πολιτικής, και ιδιαίτερα της αγοράς βουτύρου, η Επιτροπή πρέπει να διαθέτει ακριβή δεδομένα που θα της επιτρέπουν να γνωρίζει με αξιόπιστο τρόπο την αρκιβή εξέλιξη των διαφόρων τύπων βουτύρου και άλλων γαλακτοκομικών προϊόντων με κίτρινες λιπαρές ουσίες 7
ότι ο κανονισμός (ΕΟΚ) αριθ. 2658/87 του Συμβουλίου, της 23ης Ιουλίου 1987, σχετικά με την τελωνειακή και στατιστική ονοματολογία και το κοινό δασμολόγιο (4), προβλέπει ήδη την κατάταξη των διαφόρων ειδών βουτύρου βάσει των κωδικών της συνδυασμένης ονοματολογίας που εφαρμόζεται στις εμπορικές συναλλαγές 7 ότι, για να υπάρχει συνέπεια με την πρακτική αυτή, είναι επιθυμητό να ακολουθείται η ίδια κατάταξη του βουτύρου για τη συλλογή των στατιστικών πληροφοριών στον τομέα αυτό 7 ότι θα πρέπει επομένως να τροποποιηθεί η απόφαση 97/80/ΕΚ της Επιτροπής, της 18ης Δεκεμβρίου 1996 σχετικά με τις διατάξεις εφαρμογής της οδηγίας 96/16/ΕΚ του Συμβουλίου, σχετικά με τις στατιστικές έρευνας που πρέπει να διενεργούνται στον τομέα του γάλακτος και των γαλακτοκομικών προϊόντων (5) 7
ότι, ωστόσο, για ορισμένους τύπους βουτύρου και άλλων γαλακτοκομικών προϊόντων με κίτρινες λιπαρές ουσίες, αρκεί, σε αυτό το στάδιο, να προβλεφθεί η προαιρετική συλλογή και διαβίβαση στοιχείων 7
ότι η μόνιμη επιτροπή γεωργικών στατιστικών (ΜΕΓΣ) δεν εξέδωσε γνώμη εντός της προθεσμίας που είχε οριστεί από τον πρόεδρό της 7 ότι τα μέτρα που προβλέπονται από την παρούσα απόφαση πρέπει κατά συνέπεια, δυνάμει του άρθρου 7 της οδηγίας 96/16/ΕΚ, να εγκριθούν από το Συμβούλιο,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα παραρτήματα Ι και ΙΙ της απόφασης 97/80/ΕΚ της Επιτροπής τροποποιούνται όπως εμφαίνεται στο παράρτημα της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Λουξεμβούργο, 6 Οκτωβρίου 1998.

Labels: 17
19
6